Trelis/gawiki huggingface dataset:
Al-Qaeda. Sa bhliain 1988, bhunaigh Osama bin Laden an grúpa paraimíleatach Al-Qaeda, a raibh páirt acu i roinnt ionsaithe ar fud an domhain ar feadh na mblianta. An t-éacht ba mhó a rinneadar ná na h-ionsaithe sceimhlitheoireachta 9/11 i Stáit Aontaithe Mheiriceá sa bhliain 2001. 
Maraíodh bin Laden sa bhliain 2012. Bhí Ayman al-Zawahiri i mbun Al-Qaeda idir 2012-2022.
Raison d'être.
Tá al-Qaeda i gcoimhlint leis an Iarthar, agus na Stáit Aontaithe go háirithe, mar gheall ar an tacaíocht a dtugtar don stát Iosrael, cúpla réimse deachtóireachta sa Mheánoirthear, agus na bunáiteanna a bhí ag na Meiriceánaigh san Araib Shádach, an tír ina bhfuil na cathracha Meice agus Medina suite.
Tá al-Qaeda i gcoimhlint le Moslamacha eile chomh maith, agus an dearcadh 'liobrálach' atá acu.
Al-Qaeda na hIaráice.
Sa bhliain 2004, bhunaigh Abu Musab al-Zarqawi, radacach Iordánach, Jama'at al-Tawhid wal-Jihad (nó جماعة التوحيد والجهاد).
D'athraigh sé ainm an ghrúpa níos déanaí go Tanẓīm Qāʻidat al-Jihād fī Bilād al-Rāfidayn, ("Eagraíocht Bhunáit an Jioháid sa Mheaspatáim", cé go raibh sé ní ba choitianta tagairt don ghrúpa mar al-Qaeda san Iaráic (AQI).
Maraíodh al-Zarqawi sa bhliain 2006.
Mharaigh fórsaí Mheiriceá Bin Laden ar 2 Bealtaine 2011 sa Phacastáin.
Eachtraí.
... agus go leor eile... Féach
Holaitíopa. Is sampla fisiceach amháin (nó léaráid) d’orgánach é holaitíopa, arb eol dó a bheith in úsáid nuair a rinneadh cur síos foirmiúil ar an speiceas (nó an tacsón íosrangaithe. Is é an sampla fisiceach amháin (nó an léiriú) den sórt sin é, nó ceann de roinnt mhaith den sórt sin, ach sainainmnithe mar an holaitíopa. Faoin Chód Idirnáisiúnta um Ainmníocht Zó-eolaíochta (CIAZ), tá holaitíopa ar cheann de na cineálacha éagsúla imthaca tíopaí. Sa Chód Ainmníochta Idirnáisiúnta d’algaí, fungais, agus plandaí (CIA) agus CIAZ, tá an rún céanna sna sainmhínithe ar thíopaí ach níl siad comhionann ó thaobh téarmaíochta nó bunchoincheapa de.
Críostóir T. Ó Donnchadha. Is ginearál dhá réalta de chuid Arm na Stát Aontaithe é Críostóir Todd Ó Donnchadha (rugadh 13 Lúnasa, 1969) a fheidhmíonn faoi láthair mar ghinearál ceannais ar an 82ú Rannán Aerbheirthe ag Fort Bragg, Carolina Thuaidh. Le linn a ghairmréime, d’fhóin Ó Donnchadha i bpoist fhoirne agus ceannais d’aonaid Arm agus Oibríochtaí Speisialta na Stát Aontaithe. Ba é an ball seirbhíse deireanach de chuid na Stát Aontaithe a d’fhág an Afganastáin ar aistarraingt Mheiriceá.
Maorghinearál (Stáit Aontaithe Mheiriceá). I bhFórsaí Armtha na Stát Aontaithe, is éard is maorghinearál ná ginearáloifigeach dhá réalta in Arm na Stát Aontaithe, sa Chór Mara, san Fhórsa Aeir agus san Fhórsa Spáis.
Fíceolaíocht. Is éard is fíceolaíocht (ón nGréigis φῦκος, "phykos", "feamainn"; agus -λογία, -"logia" “cuntas, míniú") nó algeolaíocht ann, ná an staidéar eolaíoch ar algaí, brainse d’eolaíocht na beatha.
Tá algaí tábhachtach mar phríomhtháirgeoirí in éiceachórais uisceacha. Is orgánaigh eocarótacha,agus fótaisintéiseacha iad an chuid is mó de na halgaí a chónaíonn i dtimpeallacht fhliuch. Déantar idirdhealú orthu ó na plandaí is airde mar gheall ar easpa fíordhuilleog, fíorfhréamhacha, nó fíorghas. Ní bhláthaíonn siad. Tá go leor speiceas aon-chealla agus micreascópach (lena n-áirítear fíteaplanctón agus miocralgaí eile); tá go leor eile ilcheallach go céim amháin nó go céim eile, cuid acu seo ag fás go mór (mar shampla, feamainn amhail ceilp agus "Sargassum"
Haidrian. Impire Rómhánach ab ea Haidrian (Laidin: "Caesar Traianus Hadrianus"; 24 Eanáir 76 — 10 Iúil 138), ó AD 117 go AD 138.
Tráián. B'é Tráián (; 18 Meán Fómhair, 53-9/11 Lúnasa, 117), an tImpire Rómhánach ó AD 98 go AD 117.
Caisleán Bhaile Átha an Rí. Is caisleán i gContae na Gaillimhe é Caisleán Bhaile Átha an Rí atá suite i mBaile Átha an Rí. Tá an halladhaingean maorga trí stór fós ann ó lár an tríú haois déag. Féachann sé go daingean mórthaibhseach ón taobh amuigh, cé gur tógadh an taobh istigh ar bhealach simplí, gan ann ach halla ar an gcéad urlár agus seomraí stórais dorcha in íochtar.
Bónas. Aon íocaíocht sa bhreis nó nach bhfuil súil léi is ea bónas. 
I gcúrsaí fostaíochta, is íocaíocht bhreise é bónas, a fhaigheann fostaithe ó lucht bainistíochta, mar chúiteamh ar dhea-obair de ghnáth, nó mar éiric ar rud éigin (e.g. obair chontúirteach), nó chun brabúis bliana dea-thrádála a roinnt amach. 
i gcúrsaí árachais, is méid breise airgid é bónas, le taobh na bhfáltas, a dháileann árachóir ar shealbhóir polasaí nuair a dhéanann an t-árachóir brabús de bharr ciste árachais saoil a infheistiú.
Mainistir Chill Mocheallóg. Suíomh seanmhainistreach agus Seádchomhartha Náisiúnta is ea Mainistir Chill Mocheallóg agus í suite in Chill Mocheallóg.
Bhunaigh na Doiminicinigh Mainistir Chill Mocheallóg sa bhliain 1291.
Acht Phoblacht na hÉireann, 1948. Is Acht den Oireachtas í An tAcht Phoblacht na hÉireann, 1948 a leag síos gur Poblacht na hÉireann is "gnéthuairisc" ("tuairisc") ar an Stát agus a dhílsigh go bhféadfaidh an tUachtarán, le húdarás agus ar chomhairle an Rialtais, cumhacht feidhmiúcháin nó aon fheidhm feidhmiúcháin de chuid an Stáit a fheidhmiú maidir lena chaidreamh eachtrach d'oibriú. an chumhacht chun an t-údarás feidhmiúcháin an stáit a fheidhmiú ina chaidreamh seachtrach, ar chomhairle Rialtas na hÉireann. Síníodh an tAcht ina dhlí an 21 Nollaig 1948 agus tháinig sé i bhfeidhm an 18 Aibreán 1949, Luan Cásca, cothrom 33 bliain ó thosaigh Éirí Amach na Cásca.
Chuir an tAcht deireadh leis an ról reachtúil a bhí fágtha ag monarcacht na Breataine i ndáil leis an stát, trí Acht Údaráis Fheidhmiúcháin (Caidreamh Coigríche), 1936 a aisghairm, a dhílsigh do Sheoirse VI agus a chomharbaí ar na feidhmeanna sin a d’aistrigh an tAcht anois chuig an Uachtarán.
Téacs an Achta.
Tá Acht Phoblacht na hÉireann ann féin an-ghearr, níl ann ach cúig chuid ghairide, agus mar sin tá sé leagtha amach ina iomláine mar a leanas:
 "Uimhir 22 de 1948"&lt;br&gt;
 ACHT PHOBLACHT NA hÉIREANN, 1948.
ACHT D'ATHGHAIRM AN ACHTA ÚDARÁIS FHEIDHMIÚCHÁIN (CAIDREAMH COIGRÍCHE), 1936, DÁ DHEARBHU GUR POBLACHT NA hÉIREANN IS GNÉTHUAIRISC AR AN STÁT, AGUS DÁ CHUMASÚ DON UACHTARÁN CUMHACHT CHOMHALLACH NÓ AON FHEIDHM D'FHEADHMA COMHALLACHA AN STÁIT MAIDIR LENA CHAIDREAMH EACHTRACH D'OIBRIÚ. ("21 ú Nollaig 1948")
ACHTAÍTEAR AG AN OIREACHTAS MAR LEANAS:—&lt;br&gt;
1.—Athghairmtear leis seo an tAcht Údaráis Fheidhmiúcháin (Caidreamh Coigríche), 1936 (Uimh. 58 de 1936).
2.—Dearbhaítear leis seo gur Poblacht na hÉireann is gnéthuairisc ar an Stát.
3.—Féadfaidh an tUachtarán, le húdarás agus ar chomhairle an Rialtais, cumhacht chomhallach nó aon fheidhm d'fheadhma comhallacha an Stáit maidir lena chaidreamh eachtrach d'oibriú.
4.—Tiocfaidh an tAcht seo i ngníomh pé lá a cheapfas an Rialtas le hordú..
5.—Féadfar Acht Phoblacht na hÉireann, 1948, a ghairm den Acht seo.
Caisleán Dhún Másc. Is suíomh seandálaíochta suite i gContae Laoise é Dún Másc. Bunaíodh Caisleán Dhún Másc go deireanach sa 12ú haois ar láthair dúin a tógadh ansin sa 9ú céad. Nuair a phós Strongbow agus Aoife, iníon le Diarmaid Mac Murchú, chuaigh an caisleán i seilbh na nAngla-Normannach. Phós a n-iníon sin, Isabel, agus William Marshal, larla Pembroke agus fuair muintir Marshal seilbh ar Chaisleán Dhún Másc go dtí lár an 13ú céad. Faoi mhuintir Marshal, bhí an áit ina lárionad míleata agus riaracháin sa chuid seo de Laighin. Ansin fuair muintir Mortimer seilbh air, trí phósadh, agus bhí se acu sin go dtí lár an 14ú céad.
Léiríonn na taifid go raibh roinnt dreamanna éagsúla i seilbh an chaisleáin tar éis Roger Mortimer a chur chun báis ar chúis treasa le hordú ó Edward III. Seans gur i seilbh Ghaeil Uí Mhórdha a bhí an caisleán ar deireadh agus deirtear gurb iadsan a scrios an áit. Thit sé as a chéile go gairid ina dhiaidh sin. Deirtear gur cuireadh an caisleán ó mhaith i dtréimhse Chromail. Rinne Sir John Parnell athchóiriú ar chuid den halla mar áit chónaithe ag deireadh an 18ú céad; bhí seisean ina cheann comhairle i bParlaimint na hÉireann agus ba é seanathair Charles Stewart Parnell é. Tar éis a bháis, lig a mhac cead don áit titim as a chéile.
George Wallace (polaiteoir). Gobharnóir ar Alabama ba ea George Wallace (25 Lúnasa 1919 – 13 Meán Fómhair 1998). Duine dúchasach, bhí sé i bhfad amach ar an eite dheis. 
Sheas Wallace i dtoghchán an Uachtaráin ceithre huaire (1964, 1968, 1972 agus 1976). 
Saol.
Fuair Wallace céim sa dlí ón Scoil Dlí, Ollscoil Alabama (LLB '42).
Bhí sé ina ard aighne stáit cúnta, ina ionadaí stáit agus ina bhreitheamh cuarda (1953-58). 
Bhí Wallace ina Ghobharnóir ar Alabama sna blianta 1963–1967, 1971–1979 agus 1983–1987. 
Ciníochas.
Bhí sé amuigh ar Wallace roimh 1958 go raibh sé réasúnta measartha ó thaobh an chiníochais de. Ach bogadh i dtreo na heite dheis ar fad nuair a chaill sé toghchán. Is mó an fhianaise atá ann gur lig sé air féin gur dheighilteoir diongbháilte é mar sheift pholaitiúil.
Ar an 11 Meitheamh 1963, rinne Wallace iarracht ar sheasamh sa chosán ar bheirt mhac léinn Afrai-Mheiriceánacha a bhí ag críochnú a chláraithe mar mhic léinn de chuid Ollscoil Alabama, i gcomhlíonadh an ghealltanais a thug sé i mí Eanáir roimhe sin go seasfadh sé le "leithscaradh anois, leithscaradh amárach, leithscaradh go deo".
I ndeireadh na dála, ghéill Wallace nuair a tugadh soiléiriú dó go gcuirfeadh an Garda Náisiúnta cearta bunreachtúla na mac léinn i bhfeidhm, mar a léirigh ordú forghníomhaithe de chuid An Uachtarán Uí Chinnéide a síníodh an lá céanna.
Ní ba dhéanaí an lá céanna sa bhliain 1963, thug an tUachtarán Ó Cinnéide óráid chraolta, "An Tuarascáil don Phobal Meiriceánach maidir le Cearta Sibhialta", nuair a mhol sé an reachtaíocht ar tháinig Acht 1964 um Chearta Sibhialta.
Ansin ar 2 Meán Fómhair 1963, chuir Wallace bac ar dhídheighilt chiníoch ag Scoil Dara Leibhéal Tuskegee in Alabama. Chaill Wallace agus na cinígh an cath sin chomh maith.
Rialtas feidearálach.
Sheas Wallace i dtoghchán an Uachtaráin ceithre huaire agus ba é toradh 1968 an ceann ba rathúla a bhí aige: 46 vótaí toghcháin mar iarrthóir 'Pháirtí Neamhspleách Mheiriceá', an t-iarrthóir tríú páirtí deireanach a fuair aon cheann. 
Rinneadh iarracht Wallace a dhúnmharú; gortaíodh do dona é Tháinig pairilis air ón mbásta síos
Bhí tionchar mór ag feachtas Wallace sa bhliain 1968 ar athailíniú an chórais dhépháirtigh Mheiriceánaigh as sin ar aghaidh agus ar shlite éagsúla réamhtheachtaí ag an bhfeachtas uachtaránachta rathúil a rinne Donald J Trump sa bhliain 2016 a bhí ann.
Anonn in aois.
Blianta níos moille, d'éirigh Wallace ina Chríostaí athbheirthe Sa bhliain 1979, tar éis dó teacht ar an gcreideamh, ghabh Wallace a leithscéal as 'An Seasamh i nDoras na Scoile' agus gníomhartha eile den chineál sin agus d'iarr sé maithiúnas ar Afrai-Mheiriceánaigh.
Wallace sna meáin.
Tháinig méadú ar an chlú a bhí ar Angelina Jolie nuair a fuair sí gradam Golden Globe mar gheall ar an pháirt a bhí aici sa scannán "George Wallace" (1997), scannán a bhain leis an drochbhail a bhí ar na daoine gorma i nDeisceart na Stát Aontaithe.
An Mhainistir Dhubh, An Mhí. Ba mhainistir suite i gContae na Mí í an Mhainistir Dhubh.
An Mhainistir Dhubh, Cill Chainnigh. Ba mhainistir suite i gCathair Chill Chainnigh í an Mhainistir Dhubh. Cuireadh an Mhainistir faoi chois agus tugadh don Bhardas í i 1543. Baineadh feidhm aisti ar feadh tamaill mar Theach Cúirte ach ina dhiaidh sin thit sí i ngabhal a chéile. Fuair Ord Naomh Doiminic seilbh uirthi arís go luath sa 19ú haois agus chuir siad corp na heaglaise agus an chroslann in oiriúint don tseirbhís dhiaga. I measc na ngnéithe suntasacha den taobh istigh tá snoíodóireacht alabastair meánaoiseach ar Choláiste na Tríonóide agus figiúr darach snoite amh de Naomh Dominic. Tá na Doiminicigh sa Mhainistir Dhubh le seacht gcéad bliain. Anseo tá dealbh na Tríonóide Naofa ón 13ú haois agus dealbh de Naomh Dominic snoite as dair.
Maolú an Athraithe Aeráide. Déantar maolú an athraithe aeráide trí shrian a chur leis an téamh domhanda agus lena thoradh. Ni mór astaíochtaí daonna gás ceaptha teasa a laghdú agus a gcarnadh san atmaisféar a laghdú chomh maith.
Déantar 89% d’astaíochtaí dé-ocsaíd charbóin agus 68% d’astaíochtaí gás ceaptha teasa de thoradh dóchán breosla iontaise. Is é an cuspóir is tábhachtaí fáil réidh le gual, le hola agus le gás agus foinsí fuinnimh ghlan a chur ina n-áit. Tá cumhacht ghaoithe agus fótavoltachas gréine ag éirí i bhfad níos saoire anois ná gual, ola agus gás, cé go bhfuil gá le stóráil fuinnimh agus eangach fheabhsaithe leictreachais. Nuair a úsáidfear fuinneamh ar bheagán astaíochtaí ar mhórscála, is féidir leas a bhaint as i gcomhair iompair agus téimh, ó fhoinsí leictreachais den chuid is mó.
Ina theannta sin, is féidir an t-athrú aeráide a mhaolú trí athrú a dhéanamh ar thalmhaíocht, athfhoraoisiú, caomhnú foraoise agus cartadh bruscair. Is féidir astaíochtaí meiteáin a mhaolú tríd an méid eallaigh agus itheachán feola a laghdú, ó tá tionchar géar gearrthéarmach ag na hastaíochtaí sin. 
Is féidir feidhm a bhaint as bearta polaitiúla agus eacnamaíocha, leithéidí cánacha carbóin agus praghsáil astaíochtaí eile, fóirdheontais bhreosla iontaise a chealú, rialacha simplithe i gcomhair úsáid fuinnimh ar bheagán carbóin, agus dífheistiú i maoiniú breosla iontaise.
Glacann beagnach gach tír páirt i gCoinbhinsiún Creatlaí na Náisiún Aontaithe um Athrú Aeráide (CCNAAA/UNFCCC) Is é aidhm an CCNAAA gáis ceaptha teasa san atmaisféar a choinneáil ag leibhéal a choiscfeadh ar dhaoine córas na haeráide a chur i mbaol.
In 2010, d’aontaigh páirtithe sa CCNAAA gur chóir an téamh domhanda a choinneáil faoi bhun 2˚ C le hais an leibhéil réamhthionsclaígh. Dheimhnigh Comhaontú Phárás é sin in 2015.
Sa Tuarascáil Speisialta ar Théamh Domhanda 1.5° C, chuir an Painéal Idir-Rialtais ar Athrú Aeráide béim ar na buntáistí a bhaineann leis an téamh domhanda a choinneáil faoi bhun an leibhéil sin. Chun astaíochtaí a laghdú gan an cuspóir a shárú mórán, b’éigean athrú mór scioptha a dhéanamh ar fhuinneamh, talamh, bonneagar cathrach amhail iompar agus foirgnimh, agus córais thionsclaíocha. Má tá an méadú teochta le coinneáil mar 1.5° C faoi 2100 i ndiaidh sárú gearr, caithfear feidhm mhór a bhaint as glanadh dé-ocsaíde carbóin, rud nach léir cén toradh a bheadh air agus a bhfuil contúirt ag gabháil leis.
Níl an méid astaíochtaí atá ann anois ag teacht leis an téamh domhanda a choinneáil faoi 1.5 or 2° C, cé go rachadh an teorainn sin chun sochair do gheilleagair an domhain agus go háirithe do na tíortha is mó a chuireann astaíochtaí amach amhail an India agus an Sín.
Lance Stroll. Is tiománaí Ceanadach de chuid Fhoirmle a hAon é Lance Strulovitch, nó Lance Stroll mar is fearr aithne air. Rugadh i Montréal, Québec é ar 29 Deireadh Fómhair, 1998 . I 2021, ghlac sé páirt i gCraobh Dhomhanda Foirmle a hAon leis an bhfoireann Aston Martin. Thiomáin sé le Willaims agus Racing Point roimhe sin.
Caisleán Rí Eoin, Lú. Is caisleán suite i gContae Lú é Caisleán Rí Eoin.
Liosta riarthóirí agus leas-riarthóirí NASA. Is é Riarthóir an Riaracháin Náisiúnta Aerloingseoireachta agus Spáis an t-oifigeach is airde rangaithe i ngníomhaireacht spáis na Stát Aontaithe, NASA. Is é an Riarthóir príomhchinnteoir NASA, atá freagrach as soiléireacht a sholáthar d’fhís na gníomhaireachta agus a fheidhmíonn mar fhoinse ceannaireachta inmheánaí laistigh de NASA. Tá áit thábhachtach ag sealbhóir na hoifige freisin i mbeartas spáis na Stát Aontaithe.
Acht Comhachta Práinne, 1939. Achtaíodh an tAcht Cumhachtaí Práinne (Emergency Powers Act) in Éirinn ar 3 Meán Fómhair 1939. Thosaigh mar sin 'Ré na Práinne' ('The Emergency') ar an dáta seo.
Cúlra.
Ar an 19 Feabhra 1939 dúirt De Valera go mbeadh Éíre neodrach a chogadh. Bhí a fhios ag an saol mór ag an am go raibh cúrsaí ag dul in olcas. Bhí roinnt ama don rialtas chun ullmhú mar sin.
Ach ina dhiaidh sin is uile, ritheadh an tAcht faoi dheifir mhíchuibhiúil. Ar an 1 Meán Fómhair 1939, rinne na Naitsithe ionradh ar an bPolainn, ionsaí a chur tús i ndáiríre leis an Dara Cogadh Domhanda. D'fhógair an Ríocht Aontaithe cogadh ar an nGearmáin ar an 3 Meán Fómhair agus achtaíodh Achtaíodh an tAcht Cumhachtaí Práinne an lá céanna.
An tAcht.
Thug an tAcht an t-údarás don rialtas ...chun socruithe do dhéanamh i dtaobh slándáil an phobail do chur in áirithe agus an stát do chaomhna in aimsir chogaidh agus, go sonnrách, chun socruithe do dhéanamh i dtaobh an oird phoiblí do choimeád agus i dtaobh soláthairtí agus seirbhísí do chur ar fáil agus do rialú atá riachtanach do shaol na ndaoine agus chun socruithe do dhéanamh i dtaobh nithe iomdha eile...D'fhan an Saorstát taobh amuigh den chogadh, neodrach. Bhítí, fiú, ag seachaint an chogaidh mar ábhar plé sna nuachtáin.
Chuaigh an tAcht as feidhm ar 2 Meán Fómhair 1946. Ach chuir sé tús le tréimhse éigeandála a lean ar aghaidh go dtí 1976, creid nó ná creid - nuair a tháinig éigeandáil eile (maidir leis an gcoinbhleacht faoi arm i dTuaisceart Éireann) ina háit, nár cuireadh stop leis ach amháin sa bhliain 1994.
Zazacaigh. Is grúpa eitneach in oirthear na Tuirce iad na Zazacaigh. Labhraíonn siad teanga Iaránach ar a dtugtar an Zazaicis. Is pobal Coirdíneach iad dar leo féin. Tá timpeall is 3 mhilliún díobh sa Tuirc, agus 300,000 a bheag nó a mhór sa diaspóra Zazacach thar lear.
Caisleán Fhormaoileach. Tá Caisleán Fhormaoileach suite i m Formaoil i Leithinis Iveagh (i gContae Chiarraí in Éirinn), 5 chiliméadar ó Bhaile na Sceilge. 
Stair.
Suíomh oidhreachta atá ann. Ba iad na O'Sullivans a thóg an foirgneamh seo, sa 17ú céad.
Frank Herbert. Scríbhneoir ficsin eolaíochta ó na Stáit Aontaithe ab ea Franklin Patrick Herbert Óg, nó Frank Herbert mar a shíníodh sé a chuid saothar. Rugadh in Tacoma, stát Washington, ar an 8ú lá de Mhí Dheireadh Fómhair sa bhliain 1920, agus shíothlaigh sé ar an 11ú lá d'Fheabhra sa bhliain 1986 i Madison, stát Wisconsin.
Is é an saothar is tábhachtaí a tháinig óna pheann ná an t-úrscéal úd "Dune" ("An Dumhach") agus an tsraith úrscéalta a scríobh sé le scéal na Dumhcha a leanúint. Foilsíodh an chéad úrscéal sa tsraith faoi chlúdach leabhair sa bhliain 1965, ach roimhe sin féin bhí sé le léamh san iris chlúiteach ficsin eolaíochta úd "Analog". 
Tá imeachtaí an úrscéil úd "Dune" suite ar Arrakis, pláinéad gainimh a bhfuil "spíosra" rúndiamhair le fáil air. Is iad na péisteanna millteanacha a chónaíonn i ndoimhneacht na bhfásach gainimh a sholáthraíonn an spíosra, agus a lán airíonna éagsúla ag baint leis a tharraingíonn súil an réaltra go léir air. Teastaíonn an spíosra go géar ó eitleoirí na spásbhád idir-réaltach, ós rud é go gcaithfidh siad a bheith meabhrach ar thoisí uile na hollchruinne, agus iad ag ithe an spíosra leis an meabhraíocht seo a bhaint amach. Thairis sin áfach cuireann an spíosra fad le do shaol. Is iad an dá theaghlach uasal úd - muintir Atreides agus muintir Harkonnen - atá ag iarraidh teacht i seilbh Arrakis agus an spíosra. Thairis sin áfach tá Siúracha Bene Gesserit, cineál ord spioradálta do mhná, ag iarraidh a ladal féin a chur sna himeachtaí. Is é Paul Atreides atá i gcroílár an scéil - fear óg de mhuintir Atreides agus na Siúracha ag iarraidh é a iompú ina Kwisatz Haderach, sórt meisias a bhfuil i ndán dó an réaltra go léir a tharrtháil agus a rialú. Gné eile den scéal iad na "Fremen", muintir an fhásaigh a chuirfeadh na hArabaigh i gcuimhne duit. Tugann siad Muad'Dib ar Paul, nó sin é an t-ainm atá acu ar Mheisias. Le fírinne ba iad na Siúracha a scaip an finscéal meisiasach ina measc ar dtús, nó is cuid dá n-obair scéalaíocht den chineál sin a chur ag imeacht ar phláinéid phrimitíbheacha ar mhaithe leo féin. Siúr de chuid Bene Gesserit í máthair Paul, Jessica, agus í in ann teacht i dtír ar an seanchas seo le tearmann a fháil i measc na bhFremen di féin agus dá mac.
Spéirling Ida (2021). Bhuail Spéirling Ida na Stáit Aontaithe idir 29 Lúnasa - 2 Meán Fómhair 2021. Maraíodh 61 (agus 7 go hindíreach), an chuid is mó i Sasana Nua, nuair a bhí 'Stoirm Thrópaiceach' Ida (ar an 1/2 2 Meán Fómhair) ag fágáil a loirg ar oirthuaisceart na Stát Aonaithe. Rinneadh luach $50 billiún de dhamáiste.
Nua-Eabhrac.
Tuairiscítear gur thit ocht gceintiméadar fearthainne in imeacht uair an chloig in Central Park i gcroílár Manhattan, an méid is mó a taifeadadh ansin riamh.
Maraíodh daoine i Nua-Eabhrac de bharr maidhmeanna tuile. Bhí codanna de chathair agus de stát Nua-Eabhrac araon faoi uisce tar éis don bháisteach titim ina tulcaí i ngiorracht aimsire. B'iad buirgí Brooklyn agus Queens is measa a buaileadh sa chathair agus bhí bóithre i Manhattan dúnta. Bhí stáisiúin traenach faoi thalamh líonta le huisce. 
Bhí staid éigeandála fógartha ag Méara agus Gobharnóir Nua-Eabhrac, Bill de Blasio agus Kathy Hochul, i bhfianaise na greadlaí a bhí déanta ag an stoirm ar an réigiún. Bhí staid éigeandála fógartha fógartha freisin ag an ngobharnóir Phil Murphy i Nua-Gheirsí .
An Tarbh, Contae Chorcaí. Is oileán Éireannach é an Tarbh.
Evgeny Pashukanis. Dlí-eolaí de chuid na Rúise ba ea Evgeny Bronislavovich Pashukanis (Rúisise: Евгений Брониславович Пашуканис; 23 Feabhra 1891 – ? Meán Fómhair 1937). Scríobh sé "The General Theory of Law and Marxism" (1924). Bhí an-seasamh ag a chuid taighde sna 1920idí. D'éirigh sé ina persona non grata sna 1930idí agus maraíodh é.
Faightear dea-shampla den mhearbhall i lucht ceannais na Sóivéadach maidir le ról an dlí sa tsochaí nua i gconair gairme a bhí ag Evgeny Pashukanis. Is comhartha gur cuireadh deireadh le gach díospóireacht phoiblí dháiríre maidir leis na ceisteanna seo gur chloígh sé leis an dearcadh Stailíneach i ndiaidh 1930 agus gur maraíodh é sa Phurgú Mór sa bhliain 1937.
Sléacht München. Tharla Sléacht München le linn na gCluichí Oilimpeacha a bhí ar siúl sa Ghearmáin sa bhliain 1972. 
Ar 5-7 Meán Fómhair, d’fhuadaigh agus dhúnmharaigh antoiscigh Phalaistíneacha aon duine dhéag ó fhoireann Iosrael, b'fhéidir (bhí rudaí ina gcíor thuathail ag an am). Maraíodh póilín Gearmánach chomh maith. Bhí na sceimhlitheoirí de chuid an ghluaiseacht "Black September."
Rinne na póilíní tréaniarracht na hIosraelaigh a "tharrtháil" ach chuaigh an plean bealach an gharraí.
Cluichí.
Rinne Avery Brundage cinneadh go leanfaí ar aghaidh leis na cluichí, d’ainneoin an tsléachta. Bhí an cinneadh seo an-chonspóideach ag an am.
Díoltas.
Ar an 8 Meán Fómhair, thug Iosrael le fios go bhfuil ruathair déanta ag a gcuid eitleán cogaidh in aghaidh 'spriocanna' (bailte) sa tSiria agus sa Liobáin. Maraíodh cúpla dosaen, b'fhéidir. sibhialtaigh ina measc
Anailís cháilíochtúil neamhorgánach. Is próiseas í anailís cháilíochtúil neamhorgánach le faisnéis faoi speiceas ceimiceach a aimsiú, ar a n-áirítear a chéannacht, ar mhodh neamhuimhriúil. Tá sraith de thástálacha diagnóiseacha ann is féidir a úsáid le gáis, caitiain, ainiain agus dúile a shainaithint. Tá sé dírithe go príomha ar a bhrath iain i dtuaslagán uiscí, mar sin b'fhéidir go mbeadh ábhair i bhfoirmeacha eile a thabhairt go dtí an staid roimh úsáid a bhaint as modhanna caighdeánacha. Ansin déileálfar leis an tuaslagán le himoibrithe éagsúla chun imoibrithe arb iad is sainairíonna iain áirithe iad a thástáil, a d’fhéadfadh athrú datha, deascadh agus athruithe infheicthe eile a chur faoi deara.
New South Wales. Is é New South Wales an stát is sine de chuid na hAstráile. Is í Sydney príomhchathair an stáit.
Tá duine ina gcónaí sa Stát (2012).
Ceantar Rialtas Áitiúil.
Daonra Meitheamh 2004 
New South Wales go hiomlán 6,731,295
Coffs Harbour.  Cathair i stát Astrálach stát Deisceart Nua na Breataine Bige is ea Coffs Harbour. Tá sé suite ar an gCósta Lár Thuaidh.
Nicholas Latifi. Is tiománaí Ceanadach de chuid Fhoirmle a hAon é Nicholas Daniel Latifi. Rugadh i Montréal, Québec é ar 29 Meitheamh, 1995 . I 2021, ghlac sé páirt i gCraobh Dhomhanda Foirmle a hAon leis an bhfoireann Williams.